Станіслаў Ксаверый Прушынскі

Станіслаў Ксаверый Прушынскі (; каля 1768 — , маёнтак Лошыца) — ураднік Вялікага Княства Літоўскага.

 Біяграфія 
Прадстаўнік старажытнага шляхецкага роду Прушынскіх герба «Любіч». Нарадзіўся каля 1768 года ў сям’і Антонія Прушынскага, падкаморыя менскага.

Падкаморы менскі (1775), дэпутат і пісар Галоўнага Трыбунала ВКЛ у 1789—1790 гг., з 1792 года ротмістр 29-й харугвы 2-й (пяцігорскай) брыгады нацыянальнай кавалерыі войскаў ВКЛ.

Кавалер Ордэна Св. Станіслава.

Памёр  года ў маёнтку Лошыца, пахаваны там жа.

 Сям’я 
У шлюбе з Ганнай з Сямашкаў (каля 1770 — 31 мая 1820, двор Лошыца, пахавана ў маёнтку Новы Двор), дачкой Андрэя Сямашкі (да 1741—1777).
Дзеці:
 Яўстах (каля 1798 — 4 сакавіка 1877), мінскі губернскі маршалак шляхты. Не пакінуў нашчадкаў;
 Людвіг Ірыней (26 жніўня 1796, двор Лошыца — пасля 1820). Не пакінуў нашчадкаў;
 Прот Фелікс Раймунд (1799, маёнтак Лошыца — 19 студзеня 1849, Гент, Бельгія), удзельнік паўстання 1830—1831 гадоў, падпалкоўнік бельгійскіх войскаў (1832). Не пакінуў нашчадства;
 Станіслава (пам. пасля 19 кастрычніка 1827), якая пабралася шлюбам 26 лютага 1818 у Лошыцы з Янам Віктаравічам Любанскім (каля 1772 — пасля 19 кастрычніка 1827), уладальнікам маёнтка Любань Вілейскага павета.

 Маёнткі 
Валодаў маёнткамі Новы Двор, Трасцянец і Лошыца ў Менскім ваяводстве Вялікага Княства Літоўскага, а пазней у Мінскім павеце Мінскай губерні Расійскай імперыі.

 Крыніцы 

Катэгорыя:Падкаморыя менскія